Kallion lukio

Kallion lukio (aik. Sörnäisten yhteiskoulu (1902–1913), Kallion yhteiskoulu (1913–1977), Kallion peruskoulun yläaste) on lukio Helsingissä, Kallion kaupunginosassa. Kallion lukio on saanut erityistehtävän ilmaisutaitoaineiden opetuksesta, ja lukiosta käytetäänkin usein nimitystä Kallion ilmaisutaidon lukio erotukseksi tavallisista lukiosta.

Kallion lukio sijaitsee nykyään alkuperäisessä osoitteessaan: Porthaninkatu 15. Porthaninkadun rakennuksessa aloitettiin vuoden 2020 tammikuussa perusparannusremontti, joka kesti 2022 kevääseen saakka. Lukio sijaitsi remontin ajan väistötiloissa Ruskeasuolla osoitteessa Lehtikuusentie 4. Syyslukukauden 2022 alusta koulu palasi takaisin remontoituihin tiloihin Porthaninkadulle.

Vuonna 2021 Kallion lukiossa oli noin 550 opiskelijaa. Vuosittain uusia opiskelijoita noin 170. Lukioon pyritään vuosittain toisen asteen yhteishaun kautta. Kallion lukioon haettaessa katsotaan peruskoulun päättötodistuksen lisäksi hakijan monipuolista harrastuneisuutta ja kiinnostusta opiskella ilmaisutaitoaineita.

Kallion lukion nykyinen rehtori on Pekka Lepistö. Kallion lukion kielitarjonta kattaa englannin, ruotsin, saksan, ranskan, venäjän, espanjan ja italian opinnot. Laajan kurssitarjonnan turvaamiseksi Kallion lukio tarjoaa monia kielten, mutta myös muiden pienivalintaisten aineiden kursseja yhteistyössä lähellä sijaitsevan Helsingin kuvataidelukion kanssa. Lukiolla on yhteinen tuntikiertokaavio kuvataidelukion kanssa, mikä mahdollistaa sen, että opiskelijat voivat ottaa kursseja molemmista lukioista. Molemmilla lukioilla on myös yhteinen taideaineiden opetukseen käytetty toimipiste, Pengerkadun taidetalo, joka sijaitsee koulujen läheisyydessä osoitteessa Pengerkatu 5.

Kallion lukio tekee paljon vaihtelevaa vuorovaikutusta ympäröivän yhteiskunnan kanssa, etenkin ilmaisutaitoaineidensa kautta.

Koulun historia 

Hanna Castrénin perustama Sörnäisten yhteiskoulu aloitti toimintansa 1. syyskuuta 1902 viisiluokkaisena reaalikouluna. Se oli ensimmäinen oppikoulu Helsingin Pitkänsillan pohjoispuolisissa työläiskaupunginosissa. Vuonna 1913 koulu muuttui yliopistoon johtavaksi ja sai samalla nimen Kallion yhteiskoulu. Samassa yhteydessä koulun omistus siirtyi Castrénilta Kallion yhteiskoulun kannatusyhdistykselle. Koulu toimi alkuun Kivikon huvilassa, vuosina 1905–1919 samalla tontilla olleessa "Pääskysenpesän kouluna" tunnetussa rakennuksessa ja sen jälkeen kymmenen vuotta Venäläisen hyväntekeväisyysyhdistyksen talossa Viertotie (Hämeentie) 39:ssä. Vuonna 1929 valmistui Porthaninkatu 15:een nykyinen koulurakennus, jota on vielä laajennettu 1957. Koulu kunnallistettiin peruskouluun siirtymisen yhteydessä syksyllä 1977 ja muutettiin Kallion lukioksi ja yläasteeksi. Yläaste yhdistettiin 1982 Aleksis Kiven kouluun. Lukion lukusuunnitelmaan lisättiin syksyllä 1981 ilmaisutaitopainotteisuus ja 1985 valtio myönsi sille ilmaisutaidon erikoislukion oikeudet.

Rehtorit 

Hanna Castrén 1902–1912
Jalmari Jaakkola 1915–1933
Heikki Waris 1933–1938
Martti Ruutu 1938–1955
Hugo Knuutila 1955–1970
Gösta Lindholm 1970–1974
Armas Paavola 1974–1993
Rauno Laakso 1993–1994
Seppo Nyyssönen 1994–2003
Helena Helenius-Lamminparras 2003–2017
Ari Mäkinen 2017–2022
Pekka Lepistö 2022-

Ilmaisutaitopainotus 
Kallion lukio on ilmaisutaidossa erityistehtävän saanut lukio, mikä tarkoittaa sitä, että lukiossa on tarjolla ilmaisutaitoon erikoistuneiden taideaineiden kursseja. Valtakunnallisista pakollisista lukuaineista opiskelijat voivat halutessaan lyhentää pois enintään kahdeksan kurssia (16 opintopistettä), kunhan vähintään puolet pakollisen aineen kursseista on suoritettu. Tästä johtuen ilmaisutaitoaineita täytyy valmistumisen saavuttamiseksi käydä vähintään 12 kurssia (24 opintopistettä). 

Ilmaisutaitoon erikoistuneita taideaineiden kursseja on tarjolla seuraavilla osa-alueilla:
 teatteri
 kirjallinen ilmaisu
 tanssi
 media
 puheilmaisu
 lavastus
 valo- ja äänitekniikka

Kallion lukion ja Helsingin kuvataidelukion yhteinen Pengerkadun taidetalo sijaitsee molempien koulujen läheisyydessä, osoitteessa Pengerkatu 5. Toimipisteessä tapahtuu molempien lukioiden valtaosan taideaineista opetus. Kallion lukiolle kuuluu rakennuksen ylin, eli kolmas kerros, ja toisesta kerroksesta yksi kuvataideluokka. Ylimmässä kerroksessa sijaitsee katsomollinen näyttämötekniikalla varustettu Studioteatteri, jossa Porthaninkadun pääkoulun vastaavan alasalin lisäksi järjestetään koulun esityksiä. Ylimmästä kerroksesta löytyy myös mm. teatteriluokka, puheilmaisun luokka, medialuokka, puvusto ja opettajainhuone.

Tunnettuja koulussa opiskelleita 

Eero Aho (näyttelijä)
Kalle Ahola (muusikko)
Liisa Akimof 
Katju Aro (poliitikko)
Lorenz Backman
Aleksi Bardy (ohjaaja, tuottaja)
Patrik Borodavkin (näyttelijä)
Johannes Brotherus (näyttelijä, laulaja)
Vesta Burman (laulaja ja lauluntekijä)
Aleksi Delikouras (ohjaaja, kirjailija)
Paavo Haavikko (akateemikko)
Tarja Halonen (juristi, Suomen tasavallan 11. presidentti)
Esa Helasvuo
Marja Hintikka
Antti Holma (näyttelijä)
Laura Honkasalo (kirjailija)
Veronika Honkasalo (kansanedustaja)
Saara Hyrkkö (kansanedustaja)
Matti Hyökki (kuoronjohtaja)
Tiia Ilmanen (näyttelijä)
Anni-Kristiina Juuso
Oona Kare (näyttelijä)
Juha Karhu
Annituuli Kasurinen
Kiti Kokkonen
Terhi Kokkonen
Siri Kolu (kirjailija)
Reetaleena Korhola
Aksa Korttila (näyttelijä)
Kerkko Koskinen (säveltäjä)
Krista Kosonen (näyttelijä)
Mikko Kouki (näyttelijä, ohjaaja)
Tuomas Kukkonen (tubettaja)
Mika Kurvinen
Iina Kuustonen (näyttelijä)
Minka Kuustonen
Elena Leeve (näyttelijä)
Isa-Eerika Lehto
Sara Lohiniva (näyttelijä)
Aku Louhimies (ohjaaja)
Oona Louhivaara (näyttelijä)
Reko Lundàn (näytelmäkirjailija, ohjaaja)
Tapani Länsiö
Ina Mikkola (toimittaja)
Nelli Matula (laulaja)
Vilma Melasniemi (näyttelijä)
Sara Melleri (näyttelijä, laulaja, ohjaaja)
Jussi Nikkilä (näyttelijä)
Helmi-Leena Nummela (näyttelijä)
Lassi Nummi (runoilija)
Tuuli Oikarinen (laulaja)
Heikki Paasonen (juontaja)
Sanni Paatso (näyttelijä)
Misa Palander
Emmi Parviainen (näyttelijä)
Matti Piipponen (oopperalaulaja)
Emilia Pokkinen
Emma Puikkonen (kirjailija)
Jasper Pääkkönen (näyttelijä)
Jenni Pääskysaari (juontaja)
Leena Pöysti (näyttelijä)
Kerttu Rissanen (näyttelijä)
Eero Ritala (näyttelijä)
Juhana Rossi
Janne Saarikivi
Pirkko Saisio (kirjailija, näyttelijä)
Roope Salminen (näyttelijä)
Rosa Salomaa (näyttelijä)
Elias Salonen (näyttelijä)
Aira Samulin
Pinja Sanaksenaho (tubettaja)
Venla Savikuja (näyttelijä)
Hanna-Riikka Siitonen
Anu Silfverberg (toimittaja, kirjailija)
Anni Sinnemäki (Ultra Bra -sanoittaja, poliitikko)
Henna Vänninen
Jukka Tarkka
Katriina Tavi
Sanna Toivanen
Jani Toivola (näyttelijä, poliitikko)
Anna Tulusto
Olavi Uusivirta (muusikko, näyttelijä)
Ritva Valkama (näyttelijä)
Maija Vilkkumaa (muusikko)
Olli Virtaperko
Jani Volanen (näyttelijä)
Maiju Voutilainen (tubettaja)
Lotta Wennäkoski (säveltäjä)
Benjamin Pitkänen (vegaaniaktivisti)

Lähteet

Aiheesta muualla 
 Kallion lukion kotisivut

Helsingin lukiot
Kallio